KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. augusztus 29-i ülésére)

TÁRGY: KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA 
A Kiskőrösi Óvodák igazgatója megkereste Kiskőrös Város Önkormányzatát, mint fenntartót, hogy vizsgálja felül a nemzetiségi nevelés feltételeit az intézményben. 

A nemzetiségi nevelés biztosításához támogatást a nemzetiségi nevelési, oktatási feladatokhoz nyújtott kiegészítő támogatás igénylésének, döntési rendszerének, folyósításának, elszámolásának és ellenőrzésének részletes szabályairól szóló 50/2013. (VII. 15.) EMMI rendelet (a továbbiakban: 50/2013. EMMI rendelet) alapján lehet igényelni.

A támogatás igényléséhez a Kiskőrösi Óvodák nem felel meg, mivel nemzetiségi nevelésben részt vevők száma nem éri el az 50/2013. EMMI rendelet 2. § (1) bekezdése szerinti létszámot. 

Az óvoda összlétszáma 75 fő, 3 óvodai csoport. A gyermeklétszám 66%-a részesül csak nemzetiségi nevelésben a jogszabályban előírt 90% helyett. 
Az 50/2013. EMMI rendelet 2. § (4) bekezdése alapján a főállású pedagóguslétszám sincs biztosítva, mert jelenleg a Szűcsi Óvodában a 6 főállású óvodapedagógus közül 2 fő rendelkezik szlovák nyelvvizsgával a kötelező 3 fő helyett.

A Kiskőrösi Óvodák alapító okiratában a 851013 Nemzetiségi és etnikai kisebbségi óvodai nevelés, ellátás családi körülményeik, szociális helyzetük miatt hátrányos helyzetű tanulók esélyegyenlőségének elősegítése elnevezésű szakfeladat a fenti jogszabályi előírásokkal nincs összhangban, ezért javaslom, hogy a Képviselő-testület a Kiskőrösi Óvodák alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

Kiskőrös, 2013. augusztus 26. 

Domonyi László sk.


polgármester
HATÁROZAT-TERVEZET

A Képviselő-testület a Kiskőrösi Óvodák alapító okiratát módosítja és a módosításokkal egységes szerkezetbe foglalt szövegét, valamint az alapító okiratot módosító okiratot a határozat 1-2. számú mellékletében foglaltak szerint elfogadja. 

